‘Een van bekendste koorwerke’ in SA te hoor | Netwerk24
Deur Elretha Britz 22 September 2019 14:00
Die Universiteit Stellenbosch se Kamerkoor en die Schola Cantorum het egter met die dirigent Martin Berger saamgespan om dié rustige werk uit te voer. ’n Orkes bestaande uit strykers, timpani, harp en trompette word vir die geleentheid saamgestel.
Die werk word voorafgegaan deur Bach se kantate Lobet Gott in seinen Reichen, BWV 11, oftewel, die Hemelvaart-oratorium, en Sjostakowitsj se Kamersimfonie, op. 110a, wat ’n verwerking vir strykorkes is van sy Strykkwartet op. 110a.
Duruflé het die aanslag van Fauré se Requiem gevolg deur die dramatiese opera-elemente soos in Verdi en Berlioz se Requiems te vermy en die musiek kalm, rustig en vreedsaam te hou.
Nie net elemente van Fauré se komposisie is in die werk te bespeur nie, maar ook herkenbare klankbeelde uit die musiek van Debussy en Messiaen.
Die Requiem bestaan uit nege dele en is op Gregoriaanse liturgiese melodieë geskoei.
28 September om 20:00, 29 September om 16:30 in die Endlerteater, Stellenbosch. Die kaartjies kos van R100 tot R140 by Computicket.
Meer oor: Musiek | Duruflé | Maurice Duruflé | Klassieke Musiek | Martin Berger | Schola Cantorum